પોસ્ટ માસ્ટર જનરલ વિનિત માથુરે જણાવ્યું હતું કે, નવસારીની જનતાની માંગ લીધે પાસપોર્ટ સેવા કેન્દ્રને પ્રારંભ કરાયો છે. પાસપોર્ટના તમામ દસ્તાવેજો ચેક કરી ટુંક સમયમાં પાસપોર્ટ મળે એવો અભિગમ રહ્યો છે. પાસપોર્ટમાં આધાર રજીસ્ટર કરવાની પણ સુવિધા પ્રાપ્ત થશે. દેશમાં પોસ્ટ ઓફિસના સૌથી મોટા નેટવર્કમાં નાગરિક સેવા માટે પસંદ કરી કાર્યરત કરાઇ છે. ઇન્ચાર્જ કલેકટર તુષાર સુમેરાએ જણાવ્યું હતું કે, આજથી 10-15 વર્ષ પહેલા પાસપોર્ટ કઢાવવા ઘણી તકલીફ પડતી હતી પરંતુ વર્તમાન સરકારે પાસપોર્ટને પબ્લિક સેવાના રાઇટસ આપી આવી સેવાઓ લોકોને નજીકના સ્થળે મળી રહે એવું આયોજન હાથ ધરી કાર્યરત કરાઇ છે. સેવા કેન્દ્રનો પહેલા ગ્રાહક હુ બનીશ. જેનો નવસારીની જનતાને પણ લાભ લેવા ભાર મૂકયો હતો.